text: Bigballer i brand
  21 august 2012 kl. 06.59
  Mandag eftermiddag udbrændte omkring 140 bigballer og en ladebygning på Ødisvej mellem Kolding og Christiansfeld.
  Branden på Ødisvej ved Brænøre vest for Taps brød ud mandag eftermiddag ved 15.30-tiden.
  Sydøstjyllands Politi oplyser til TV SYD, at branden formentlig er opstået ved selvantændelse. Det kan ske, hvis høet eller halmen i bigballen er tilstrækkeligt fugtigt og bliver udsat for høj varme.
  En ladebygning på stedet blev ligeledes ramt af branden.
  Beredskabet havde branden under kontrol først på aftenen, og holder tirsdag morgen opsyn på stedet.
  
  Video indsendt af Elo Christoffersen, Kolding, KoldingNetavis.dk
  